Turkye-mynramp: Dodetal bekendFoto: Turkish Red Crescent/Facebook Taner Yildiz, Turkye se minister van energie, het Saterdag aan verslaggewers gesê 301 myners is in die ontploffing dood. Yildiz het die aankondiging gemaak nadat die liggame van die laaste twee vasgekeerde mynwerkers uit die Soma Komur-myn verwyder is. “Die reddingsoperasie is verby. Daar is geen meer myners ondergronds nie,” het Yildiz oor die land se ergste industriële ramp nog gesê. Die ontploffing Dinsdagmiddag is moontlik deur ŉ foutiewe elektriese transformator veroorsaak. Minstens 201 mynwerkers is kort na die ontploffing dood verklaar met honderde wat nog ondergronds vasgekeer was. Lees ook: Turkye-mynontploffing: Meer as 200 dood, honderde nog vasgekeer